Document ID: 32004R0885

32004R0885
L 168/1
SLUŽBENI LIST EUROPSKE UNIJE
26.04.2004.
UREDBA VIJEĆA (EZ) br. 885/2004
od 26. travnja 2004.
o prilagodbi Uredbe (EZ) br. 2003/2003 Europskog parlamenta i Vijeća, uredaba Vijeća (EZ) br. 1334/2000, (EZ) br. 2157/2001, (EZ) br. 152/2002, (EZ) br. 1499/2002, (EZ) br. 1500/2003 i (EZ) br. 1798/2003, odluka br. 1719/1999/EZ, br. 1720/1999/EZ, br. 253/2000/EZ, br. 508/2000/EZ, br. 1031/2000/EZ, br. 163/2001/EZ, br. 2235/2002/EZ i br. 291/2003/EZ Europskog parlamenta i Vijeća te odluka Vijeća 1999/382/EZ, 2000/821/EZ, 2003/17/EZ i 2003/893/EZ u područjima slobodnog kretanja robe, prava trgovačkih društava, poljoprivrede, poreza, obrazovanja i osposobljavanja, kulture i audiovizualne politike i vanjskih odnosa zbog pristupanja Češke, Estonije, Cipra, Latvije, Litve, Mađarske, Malte, Poljske, Slovenije i Slovačke
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Ugovor o pristupanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji (1) (dalje u tekstu „Ugovor o pristupanju”), a posebno njegov članak 2. stavak 3.,
uzimajući u obzir Akt o uvjetima pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike i prilagodbama ugovora na kojima se temelji Europska unija (2) (dalje u tekstu „Akt o pristupanju”), a posebno njegov članak 57.,
uzimajući u obzir prijedlog Komisije,
budući da:
(1)
Za neke akte koji ostaju na snazi poslije 1. svibnja 2004. i koje je potrebno prilagoditi zbog pristupanja u Aktu o pristupanju nisu predviđene potrebne prilagodbe ili su predviđene, ali su potrebne dodatne prilagodbe. Sve te prilagodbe moraju se donijeti prije pristupanja, tako da se mogu primjenjivati od pristupanja.
(2)
Na temelju članka 57. stavka 2. Akta o pristupanju takve prilagodbe donosi Vijeće u svim slučajevima kada je Vijeće samo, ili zajedno s Europskim parlamentom, donijelo izvorni akt.
(3)
Trebalo bi stoga na odgovarajući način izmijeniti Uredbu (EZ) br. 2003/2003 (3) Europskog parlamenta i Vijeća, uredbe Vijeća (EZ) br. 1334/2000 (4), (EZ) br. 2157/2001 (5), (EZ) br. 152/2002 (6), (EZ) br. 1499/2002 (7), (EZ) br. 1500/2003 (8) i (EZ) br. 1798/2003 (9), odluke br. 1719/1999/EZ (10), br. 1720/1999/EZ (11), br. 253/2000/EZ (12), br. 508/2000/EZ (13), br. 1031/2000/EZ (14), br. 163/2001/EZ (15), br. 2235/2002/EZ (16) i br. 291/2003/EZ (17) Europskog parlamenta i Vijeća te odluke Vijeća 1999/382/EZ (18), 2000/821/EZ (19), 2003/17/EZ (20) i 2003/893/EZ (21),
DONIJELO JE OVU UREDBU:
Članak 1.
Uredbe (EZ) br. 2003/2003, (EZ) br. 1334/2000, (EZ) br. 2157/2001, (EZ) br. 152/2002, (EZ) br. 1499/2002, (EZ) br. 1500/2003 i (EZ) br. 1798/2003 te odluke br. 1719/1999/EZ, br. 1720/1999/EZ, br. 253/2000/EZ, br. 508/2000/EZ, br. 1031/2000/EZ, br. 163/2001/EZ, br. 2235/2002/EZ, br. 291/2003/EZ, 1999/382/EZ, 2000/821/EZ, 2003/17/EZ i 2003/893/EZ mijenjaju se kako je navedeno u Prilogu ovoj Uredbi.
Članak 2.
Ova Uredba stupa na snagu podložno stupanju na snagu Ugovora o pristupanju i na dan njegova stupanja na snagu.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. travnja 2004.

Labels: 2
4
19
0
3
12
15